André Vingt-Trois

André Armand Vingt-Trois (Paris, 1942ko azaroaren 7a – ibidem, 2025eko uztailaren 18a) frantziar artzapezpiku eta kardinala izan zen.

1962an Saint-Sulpiceko apaiztegian sartu zen eta teologia moralean lizentziatu zen Parisko Institut Catholique-n. 1964tik 1965era Alemanian soldadutza egin zuen, 1968an diakono ordenatu zuten eta 1969an François Marty kardinalak apaiztu zuen.

Parrokiako katekesian eta laikoen prestakuntzan lan egin zuen batez ere. 1988an, Joan Paulo II.a aita santuak Parisko gotzain laguntzaile izendatu zuen. 1999an Tourseko artzapezpiku izendatu zuten eta 2005ean Parisko artzapezpiku. Frantziako Gotzainen Batzarreko presidentea izan zan 2007tik 2010era.

Benedikto XVI.a aita santuak kardinal sortu zuen 2007an. Ving-Troisek kardinal hautesle gisa parte hartu zuen 2013ko konklabean. Kurian Gotzainen Kongregazioko, Familiaren Kontseiluko, Kleroaren Kongregazioko eta Ekialdeko Elizen Kongregazioko kide izan zen.

2017an erretiro-adina bete zuen eta Parisko artzapezpiku gisa ordezkatu zuten.

Kategoria:Paristarrak
Kategoria:Frantziako kardinalak
Kategoria:Ohorezko Legioko ofizialak
Kategoria:Joan Paulo II.ak izendatutako apezpikuak
Kategoria:Benedikto XVI.ak sortutako kardinalak
Kategoria:Parisen hildakoak